МОТИВИ ЗА ИЗМЕНЕНИЕ 
НА НАРЕДБА № 9 ЗА УСЛОВИЯТА И РЕДА ЗА УСТАНОВЯВАНЕ НА ЖИЛИЩНИ НУЖДИ НА ГРАЖДАНИТЕ, УПРАВЛЕНИЕ И РАЗПОРЕЖДАНЕ С ОБЩИНСКИ ЖИЛИЩА В ОБЩИНА ОПАН
1. Причини за предлагане на изменението - протескт на Окръжна прокуратура Стара Загора срещу незаконосъобразни текстове от Наредбата, която трябва да се измени както следва:
В чл.4, ал.1  „Право да кандидатстват за настаняване под наем в жилищата по чл. 2, ал. 1, т. 1 от настоящата Наредба имат български граждани и техните семейства, които отговарят кумулативно на следните условия“ - думата „български„ - се заличава.

В чл.20, ал.1, т.1 „Неплащане на наемната цена или на консумативните разноски за повече от 6 месеца“ – цифрата „6” се заменя с „3”.

В чл.23, ал.2 „С решение на Общински съвет Опан в резервни жилища могат да бъдат настанявани и кметове, заместник кметове и кметски наместници, които нямат жилище на територията на съответното населено място, за времето, през което заемат съответната длъжност“ -  текстът „за времето, през което заемат съответната длъжност” се заменя  със „за срок до две години”.

В чл.32, ал.1, т.1. „Да е български гражданин“ - се отменя т.1.
2. Цели – привеждане на текстовете от Наредбата в съответствие с действащото законодателство.

 3. Финансови и други средства, необходими за привеждане в действие на промените -не са необходими.

4. Очаквани резултати - законосъобразност на Наредбата.
Забележка: Съгласно чл.26, ал.3 и 4 от Закона за нормативните актове, във връзка с чл.77 от АПК, в законоустановения 30-дневен срок от публикуване на настоящото предложение на Интернет страницата на Община Опан, се предоставя възможност на заинтересованите лица да направят своите предложения и становища по проекта за Наредба за изменение и допълнение на Наредба № 10 за определяне на местните данъци на територията на Община Опан на e-mail: opan@mail.bg или на място в сградата на общината; телефон за контакти: 04101/2260.
